ལེའུ་གཉིས་པ།རྒྱས་པའི་འཕྲིན་ལས་ཀྱི་རིམ་པ་ལ་ཡང་འཁྲབ་ཚན་གཉིས་ཏེ།འཁྲབ་ཚན་དང་པོ།མཁའ་འགྲོ་ཡེ་ཤེས་མཚོ་རྒྱལ་གྱིས།།གཡུ་འོད་བུ་ལ་ལུང་བསྟན་ལྟར།།གསེར་ལུང་པདྨ་འདབ་དྲུག་དེར།།ས་གནད་བཙལ་ཞིང་རྟེན་འབྲེལ་འགྲིགས།།ཞེས་པ་ལྟར་འདན་སྲས་གཡུ་འོད་འབུམ་མེ་ཡིས་མཁའ་འགྲོ་ཡེ་ཤེས་མཚོ་རྒྱལ་དང་གླིང་རྗེ་གེ་སར་ནོར་བུ་དགྲ་འདུལ་གྱི་བཀའ་བཀོད་དང་དུ་བླངས་ནས་ཡུལ་གསེར་ལུང་པདྨ་འདབ་དྲུག་དུ་བྱོན།ལྷ་སྲས་དགྲ་ལྷ་རྩེ་རྒྱལ་གྱིས་རྟེན་འབྲེལ་གྱི་བདེན་ཚིག་བདར་ནས་ལྷ་མདའ་འཕངས་ཤིང་ས་ཡི་ལྷ་མོ་བརྟན་མས་ས་གནད་བསྟན་ཏེ་མཁར་གཞིས་ངོས་བཟུང་བའོ།།